CELEX: E2013P0002
Language: mt
Date: 2013-03-13 00:00:00
Title: Azzjoni mressqa fit- 13 ta' Marzu 2013 minn Bentzen Transport AS kontra l-Awtorità tas-Sorveljanza tal-EFTA (Kawża E-2/13)

20.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 174/10
            
         Azzjoni mressqa fit-13 ta' Marzu 2013 minn Bentzen Transport AS kontra l-Awtorità tas-Sorveljanza tal-EFTA
   (Kawża E-2/13)
   2013/C 174/06
   Fit-13 ta’ Marzu 2013 Bentzen Transport AS, rappreżentata mill-avukat Line Voldstad, tal-Advokatfirma DLA Piper Norway DA, Postboks 1364 Vika, 0114 Oslo, in-Norveġja, ippreżentat azzjoni kontra l-Awtorità tas-Sorveljanza tal-EFTA quddiem il-Qorti tal-EFTA.
   Ir-Rikorrent jitlob lill-Qorti tal-EFTA sabiex:
   
               1.
            
            
               Tannulla d-Deċiżjoni tal-Awtorità tas-Sorveljanza tal-EFTA tad-19 ta’ Diċembru 2012, Kawża Nru 71620, rigward l-għeluq ta’ każ kontra n-Norveġja wara li wasal ilment kontra l-Istat fil-qasam tal-akkwist pubbliku;
            
         
               2.
            
            
               Tordna lill-Awtorità ta’ Sorveljanza tal-EFTA biex tħallas l-ispejjeż tal-proċedimenti.
            
         
      L-isfond legali u fattwali u r-raġunijiet legali miġjuba bħala sostenn:
   
   
               —
            
            
               Ir-Rikorrent huwa kumpanija Norveġiża lokali li ilha topera fin-negozju tal-ġestjoni tal-iskart mill-1992.
            
         
               —
            
            
               Il-bażi għall-applikazzjoni hija d-Deċiżjoni tal-Awtorità ta’ Sorveljanza tal-EFTA fil-Każ Nru 71620, biex ma jinbediex proċediment kontra n-Norveġja meta ntalab mir-rikorrent biex issir valutazzjoni ta’ jekk il-ġestjoni tal-Gvern Norveġiż ta' proċess tat-tender kienx f’konformità mad-direttiva tal-Ftehim ŻEE.
            
         Ir-Rikorrent jgħid, inter alia, li:
   
               —
            
            
               l-Awtorità ta’ Sorveljanza tal-EFTA ma vvalutatx jekk l-għoti ta’ kuntratt pubbliku kienx f’konformità mad-Direttiva 2004/18/KE u għaldaqstant kisret l-obbligu tagħha li tirrispetta l-Artikolu 2 tad-Direttiva 2004/18/KE u r-regoli funadamentali tal-Ftehim ŻEE applikabbli għall-akkwist pubbliku, u jisħaq li l-prinċipju ta’ trattament indaqs inkiser;
            
         
               —
            
            
               l-Awtorità ta’ Sorveljanza tal-EFTA kisret l-obbligu speċjali tagħha, stipulat fl-Artikolu 23 tal-Ftehim ta’ Sorveljanza u tal-Qorti, li tiżgura li r-regolamenti fil-Ftehim ŻEE relatati mal-akkwist pubbliku jiġu rispettati mill-Istati tal-EFTA; u
            
         
               —
            
            
               l-Awtorità ta’ Sorveljanza tal-EFTA kisret l-obbligu tagħha li tiddikjara r-raġunijiet, cf. l-Artikolu 16 SCA.